
ESIPUHE

Tämä kirja sai alkunsa jo muutama vuosi sitten, mutta silloin ei ollut vielä oikea aika kirjan julkistamiseen. Tämä kirja sisältää paljon tietoa tulevasta ajasta, mihin ihmiskunta on pikkuhiljaa siirtymässä. Elämä itsessään sisältää paljon erilaisia tilanteita, jotka voivat vaikuttaa ihmiseen eritavoin.

Tämän kirjan avulla pystytte paremmin ymmärtämään elämäänne ja pystytte paremmin käsittelemään elämäänne kohtaavia tilanteita, jotka muutoin saattaisivat hämmentää teitä turhaan. Kirjan avulla saatte osaksenne tietoisuuden tulevasta ajasta ja ymmärrätte paremmin sen, miksi kirja ylipäätään on kirjoitettu.

Kirjan sisältö saattaa järkyttää osaa lukijoista ja toivoisin teidän ymmärtävän kirjan suuremman tarkoituksen. Se ei ole saada kirjailija tunnetuksi, sillä hän tuskin käyttää edes omaa nimeään kirjassaan. Syy on toisenlainen ja uskomattomalta kuulostava vieraan korvaan. Tahdon, että käsitätte jatkossa paremmin elämänne tarkoituksen ja ymmärrätte paremmin kuolemanne jälkeen tapahtuvat muutokset teissä itsessänne ja ymmärrätte paremmin tekojenne seuraukset.

Tämä kirja on tehty kokonaisuudessaan sanelutyönä, mutta kuka on toiminut sanelijana? Häntä ette maanpinnalta tule löytämään, sillä kyse ei ole ihmisestä. Nyt osa teistä vaipuu epäuskon valtaan, mikä on täysin normaalia. Asia kuitenkin on kuten se on.

Merkittävä toinen asia liittyen tähän kirjaan on se, että jokainen sana sisältää jotain erityistä, nimittäin Jumalan rakkauden. Saatatte tuntea epäuskoa tuosta lauseesta, mutta se on totta yhtälailla kuin se, että minä itse toimin myös sanelijana. Miksi otan teihin yhteyttä tämän kirjan avulla ja kuinka se ylipäätään on mahdollista?

Monet teistä on varmasti kuulleet puhuttavan henkimaailmasta ja myös ihmisistä, jotka työskentelevät henkimaailman kanssa. Henkimaailman kanssa on mahdollista kommunikoida, mikäli on aiheeseen riittävästi perehtynyt elämänsä aikana ja on myös suostunut ottamaan henkimaailman osaksi elämäänsä. Päätöksen voi tehdä vain kerran, eikä sitä voi peruuttaa. Kirjan kirjoittaja on tehnyt päätöksen jo useampi vuosi sitten ja hänelle henkimaailman kanssa kommunikointi on arkipäivää.

Olette varmaankin kuulleet ihmisistä, jotka vastaanottavat viestejä tuonpuoleisesta tai vaikka ulkoavaruudesta. Silloin on kyse hieman erilaisesta energiasta. Energia on paljon matalavärähteisempää, eikä yleensä sisällä paljoakaan rakkaudellisia viestejä, ellei kyse ole edesmenneestä sukulaisesta, johon otetaan yhteyttä. Viestien sisältö saattaa myös järkyttää toisinaan, sillä mitä matalavärähteisempää viestien sisällöt ovat, sen enemmän ne sisältävät viestejä myös paholaiselta. En tarkoita tällä sitä, että ulkoavaruudesta tulevat viestit olisivat sellaisia, vaan meedion kautta tulevat kommunikaatiot. Meediot työskentelevät henkien kanssa, jotka eivät ole kovinkaan korkeavärähteisiä. Silloin myös sanomat jäävät vaille positiivisia uutisia tai viestintää.

Miksi kerron teille tämän? Jotta ymmärtäisitte edes perusasiat henkimaailman eri asteista, jotka vaikuttavat kunkin henkimaailman olennon värähtelytasoon. Emme perehdy asiaa tämän enempää, sillä kirjallisuutta aiheesta löytyy yllinkyllin, jos aihe kiinnostaa. Eräs tärkeä asia on kuitenkin värähtelytasoista ottaa huomioon. Mitä korkeammalla henkiolento vaikuttaa, sen ohuemmaksi myös energia käy. Kommunikointi on myös haastavampaa korkeampien henkimaailman olentojen kanssa, sillä heidän puheensa on epäselvää niin pitkään, kunnes oma energiasi värähtelee samalla tasolla.

Tietenkin, kun olet oppinut kommunikoinnin, ei asiaa tarvitse edes miettiä, vaan voit vain kutsua haluamasi oppaan paikalle ja voitte kommunikoida ilman minkäänlaisia ongelmia. En varsinaisesti suosittele henkimaailman kanssa työskentelyä kelle tahansa. On äärimmäisen tärkeää ymmärtää harrastukseen liittyvät vaarat ja aiheeseen on syytä perehtyä perusteellisesti, ennen ryhtymistä henkimaailman kanssa työskentelyyn.

Tahtoisin kertoa teille uudesta ajasta, mikä on tuleva kohtaamaan tätä yhteiskuntaa. Tahtoisin, että ymmärrätte tekojenne seuraukset, ettekä enää olisi toisillenne pahoja ihmisiä. Teidän kuuluisi rakastaa ja palvoa kaikkea sitä kaunista, mitä ympärillänne näette. Tahtoisin, että ymmärrätte, että olette täällä syystä, joka tulee teille selviämään tämän kirjan avulla. Auttakaa minua tekemään tästä maailmasta paikka, jossa jokainen voi uskoa vapaasti kaikkeen siihen hyvään, mitä jokaiselle pitäisi olla tarjolla. Tahdon auttaa teitä muistamaan perimmäisen tarkoituksen, miksi ylipäätään olette tällä maapallolla.

Tahtoisin, että ymmärrätte olevanne etuoikeutettuja kuuluessanne tähän maailmaan, joka on oleva sellainen paikka, jossa voitte elää vapaasti ilman pelkoa ja epävarmuutta. Olette oleva valittu kansa, joka tulee työskentelemään vapauden ja tasa-arvon puolesta uskoen ja luottaen parempaan huomiseen. Olette oleva kansa, joka on oleva tulevan valtakunnan uusia lähettiläitä, jotka uskovat, että elämä on jatkuva ikuisesti.

Olette valittu kansa ja mitä se tarkoittaa? Olette minun valtakuntani perilliset, jotka tulevat olemaan uskonsa ohjaamia maallisen elämänsä loppuun asti. Kuuletteko, kun kutsun teitä luokseni? Olette minun valtakunnan perijöitä, jotka on oleva minun oikealla puolella tuomitsemassa eläviä ja kuolleita.

Ymmärrättekö, mitä tarkoitan? Olette oleva minun tykönäni nyt ja aina ja tulette olemaan osa tämän ihmiskunnan historiaa, mikä tulee jäämään historian kirjoihin tästä eteenpäin. Ette saa kuvitella, että elämänne tulee loppumaan tämän maallisen elämänne elettyänne, sillä tulette olemaan eläviä ikuisesti. Tämä on asia, mikä teidän olisi hyvä ymmärtää hieman paremmin.

Oletteko kuulleet koskaan ikuisesta elämästä? Mitä se tarkoittaa? Ymmärryksenne ei ehkä täysin riitä käsittämään asiaa, mitä aion teille kertoa, mutta asia on yhtä tosi, kuin se, että olen tullut puhumaan teille itse, koska on tullut aika. Aika, joka tulee olemaan merkittävä tälle yhteiskunnalle. Ymmärrättekö? On aika. Juuri oikea aika herätä näkemään se totuus, mitä tulee muuttamaan koko maailman tulevaisuuden. Tahdon selvittää, mitä jälleensyntyminen tarkoittaa.

Tulette huomaamaan, kuinka käsityksenne elämästänne ja sen kulusta tulee muuttumaan tietoisuutenne lisääntyessä, ettekä enää epäröi Jumalaa tai minun sanaani, joka on totuus, joka tulee olemaan se, mikä jää jäljelle, kun kaikki muu loppuu tässä elämässä.

Elämänne on hauras ja arvostuksenne elämäänne kohtaan on kadonnut johonkin. Minne? Miksi nykyihminen ei enää arvosta ympärillään olevaa elämää, vaan tahtoo tuhota ja hajottaa kaiken kauniin, mitä ympärillä on? Mitä on tapahtunut? Miksi ihminen ei enää kunnioita luontoa tai mitään, mikä on joskus ollut ihmiselle pyhää? Oletteko ajatelleet, että maapallonne ei kestä enää kauaa rasitusta, jota sen harteille annatte kantaaksenne? Ettekö näe mihin tämä johtaa? Oletteko unohtaneet kaiken sen, minkä vuoksi olette täällä maapallolla?

En tahtoisi loukata teitä, mutta ihmiskunnan on muututtava, jotta pystyisitte taas olemaan sitä, mikä on tarkoituksenne. Ettekö näe kuolemaa ympärillänne, mitä aiheutatte surutta ja säälittä? Kuunnelkaa sydäntänne, jos löydätte sellaisen vielä ekokerroksenne alta. En tahtoisi loukata teitä, mutta kuinka moni teistä enää jaksaa kuunnella sisintään? Sitä ääntä, jonka olisi tarkoitus opastaa teitä. Mitä on tapahtunut? Mikä on muuttunut?

Ette enää ole se valittu kansa, joka kerran oli olemassa? Ymmärrättekö, mitä on tapahtuva ilman muutosta? Tulette tuhoamaan kaiken, siis kaiken, eikä jäljelle jää kuin tuhottu planeetta ilman yhtään elollista olentoa. Ei nyt aivan, mutta koitan saada teidät käsittämään tekojenne seuraukset. Olette se kansa, joka voi tehdä muutoksen, joka on pelastava kansan teidän jälkeenne. Oletteko ajatelleet, kuinka tekonne tulee vaikuttamaan siihen, mikä jää jälkeenne tuleville kansoille?

Ette tarvitse epävarmuutta elämäänne, joka on hyvin tuhoisaa, sillä se aiheuttaa teille oireita, jotka heijastuvat kaikkeen ympärillänne. Ymmärrän, että asiaa on syytä selvittää hiukan.

Ymmärrän kaiken näkemäni hieman toisin kuin te. Näen totuuden, joka on aina ollut. Ettekö pelkää elämäänne liikaa? Tahtoisin, että ymmärrätte olevanne kansa, joka pystyy muutokseen ja mistä syystä? Olette oleva se kansa, joka alkaa uudestaan arvostamaan ja kunnioittamaan elämää, eikä enää jatka silmitöntä tappamista.

Kuulkaa, kun sanon teille: Olette valittu kansa, joka on oleva se kansa, joka muuttaa tämän maailman tasapainon takaisin hyvän puolelle. Ymmärtäkää, olette muutos, jota maailma tarvitsee. Olette oleva uusi maailma, joka osaa elää ilman pelkoa ja valtaa, joka tahtoo tuhota yhteiskuntanne pala palalta, kunnes jäljellä on vain pimeys, joka vallitsee ja hallitsee tätä maailmaa.

Kuunnelkaa sanaani ja tulkaa kanssani muuttamaan maailma takaisin hyväksi paikaksi elää ja kuolla. Olette oleva kansa, joka tarjoaa toisillensa maailman, joka ei väheksy ketään, eikä ole oleva epävarma enää maapallon tulevaisuudesta. Olette valittuja.

Kuunnelkaa ja ottakaa opiksenne. Vielä ei ole myöhäistä. Olette oleva muutos, joka ihmiskunnan on pakko tehdä selviytyäkseen tulevaisuuteen.

Ette tarvitse elämäänne mitään, mikä on tuhoavin keinoin hankittu. Ymmärrättekö mitä tarkoitan? Tarkoitan, että on aika tehdä muutos, joka muuttaa maailman paikaksi, joka tarjoaa elämälle mahdollisuuden kehittyä omana itsenään ilman egon tuomaa harmautta. Ymmärtäkää, että tarvitsette elämäänne avaimet, jotka avaavat oven uuteen aikaan, aikaan ilman kuolemaa.

Tarvitsette elämänne kaksi asiaa: rakkauden ja luottamuksen. Ymmärtäkää, että kuolema, jota kylvätte, tuhoaa teidät. Kuunnelkaa sydäntänne ja näette elämän uusin silmin. Katsokaa ympärillenne, mitä näette? Onko tämä maailma ympärillänne sellainen paikka jonka haluatte jättää tuleville sukupolville? Kuunnelkaa, kun sanon teille: olette valittu kansa.

Älkää pelätkö. Muutos tarvitsee toteutuakseen paljon työtä. Ette ole yksin. Teitä on paljon tässä maailmassa. Kuolema korjaa satoa, mitä ihminen kylvää teoillaan ja sanoillaan. Elämä on se mitä teidän pitäisi kunnioittaa. Ihan jokaista elämää, pientä ja suurta. Tahtoisin teidän ymmärtävän, että elämä on arvokas ja ainutkertainen.

Älkää pelätkö minua tai minun ajatuksiani, ajattelen teistä pelkkää hyvää. Tahtoisin vain, että olisitte toisianne kohtaan hyviä, ettekä tappaisi toisianne. Tiedättekö mihin se johtaa? Ette enää saa kuvitella, että elämä ei olisi arvokas, ihan jokainen elämä. Tappamisen pitää loppua. Kuunnelkaa itseänne ja löydätte totuuden sisältänne. Rakkaus tarvitsee ravintoa elääkseen teissä. Kuunnelkaa sydämenne ääntä, se voi auttaa teitä muuttamaan asenteitanne toisianne kohtaan.

Ymmärrättekö, miksi tahdon maailmalle rauhaa? Siksi, koska on tullut aika lopettaa silmitön tappaminen. Kuunnelkaa, kun sanon teille: Ette jää yksin vaikka uskaltaisitte vastustaa tappamista. Ymmärtäkää, että olette oleva ryhmä, joka muuttaa maailman paremmaksi paikaksi elää ihan jokaiselle. Rasismi on turhaa. Olette kaikki lähtöisin samasta alusta, ihonvärillä ei ole mitään merkitystä suuremmassa kuvassa. Peilatkaa elämäänne kaikkeen mitä näette ympärillänne ja kuvitelkaa itsenne kärsivän paikalle. Ettekö ymmärrä, että yhtä hyvin hänen paikallaan voisi olla sinä, jos lähtökohtasi olisivat alusta asti ollut hänen kaltaiset. Ymmärrättekö mitä tarkoitan? Kuolema kulkee vierellänne, ettekä puutu asiaan mitenkään. Ajattelette, että asia ei kuulu teille eikä liikuta teitä, mutta olette väärässä. Sen todella pitäisi liikuttaa, sillä armollinen on oleva se, joka uskaltaa heikompaa vastaan puolustukseen käydä.

Olette oleva kanssani kuolemanne jälkeen ja tulette olemaan siunattuja seuraavassa elämässänne. Rohkeus, jota teiltä vaadin, auttaa puolustamaan heikompia ja karkottaa ympäriltänne ihmiset, jotka ovat vahingollisia teille. Ymmärrättekö mitä tarkoitan? Ette näe ihmisen sisimpään, kuten minä näen. Tiedän jokaisen ajatuksenne ja kaiken historiastanne. Ymmärtäkää, että ette voi piilottaa minulta mitään tunteita, ettekä mitään, mikä liittyy teihin. Tunnistan sudet lampaiden vaatteissa, enkä pidä siitä, että uskottelette minulle jotain sellaista, mikä ei ole totta.

Totisesti sanon teille, ette voi valehdella minulle, sillä olen oleva kanssanne joka hetki nyt ja aina. Olette oleva kansa, joka muuttaa menneisyyden haamut, jotka ovat heikentäneet teidän luottamuksen minuun ja teihin itseenne, suureksi voitoksi. Tulette näkemään olemuksenne täysin toisin, ettekä enää epäröi. Tulette huomaamaan, mitä verhon takaa paljastuu, kun avaatte silmänne ja alatte näkemään kuten minä näen. Tarkoitan tällä sitä, että menneisyytenne ei enää tarvitse määritellä tulevaisuuttanne, vaan voitte jättää taaksenne kaiken sen, mikä ei enää palvele teitä. Ymmärtäkää olevanne kansa, joka on muuttava ajatusmallinsa rauhaa rakastavaksi kansaksi. Olette oleva se kansa, jonka vuoksi taistelut maailman valloittamisesta loppuvat, sillä muutosrintamanne saa aikaan alkavan muutoksen aallon, joka ylettyy koko maailmaan. Tulette kohtaamaan haasteita, jotka tulevat horjuttamaan uskoanne ja toivotte, että ette olisi ryhtyneet tähän ollenkaan, mutta rohkeus, mitä tulen teille antamaan, ravitsee teidän sielunne ja ruumiinne, ettekä enää pelkää.

Soturin sydän, joka teillä on oleva, ei enää kylvä kuolemaa, vaan rakkautta kaikkia kansakuntia kohtaan. Olette oleva kansa, joka tulee muuttamaan elämänsä minun vuokseni, saadakseen toteutettua minun toiveeni paremmasta ja rakastavammasta maailmasta. Olette se kansa, joka on oleva vierelläni elämänsä loppuun asti palvellen minua ja rauhan hankettani.

Olette oleva kansa, joka on oleva tuomitsemaan viereltäni eläviä ja kuolleita. Ymmärrättekö, mitä tarkoitan? Kaikki hyvä, mitä saatte elämässänne aikaan, on oleva se osa, mikä teitä odottaa kuolemanne jälkeen. Elämänne on oleva runsasta, eikä teiltä tule puuttumaan mitään, mitä elämäänne tarvitsette. Tulette saamaan elämäänne minun täyden tukeni ja tulen auttamaan teitä toteuttamaan haaveenne ja unelmanne. Tarvitsette vain riittävästi rohkeutta, jotta uskallatte vastustaa epävarmoja ihmisiä, jotka ajavat vain omaa etuaan välittämättä siitä, kuinka paljon kuolemaa ympärilleen kylvävät.

On tuleva aika, kun olette kaikki kääntyneet puoleeni palvelemaan minua rauhan puolesta. Olette oleva kansa, joka saa osakseen osan, joka tulee sisältämään arvoa, jota ei mitata rahassa tai vallan määrässä, vaan siinä, kuinka paljon hyvää kukakin teistä pystyy maailmalle antamaan.

Ymmärryksenne vaatii osakseen selvennystä erääseen tärkeään asiaan. Oletteko ajatelleet, kuinka elämänne muuttuu, kun alatte seuraamaan minua? Ette ehkä, antakaas kun kerron: olette oleva jatkossa elämäänne tyytyväisiä. Kaikki, mikä on aiemmin tuntunut tärkeältä, tulee keikahtamaan ylösalaisin uuden näkemyksenne myötä. Näkemyksenne tulee muuttamaan elämänne läpikotaisin, ettekä enää pelkää torjua mitään, mikä on aiemmin pitänyt valtaa elämässänne. Kuunnelkaa, kun sanon teille: Tulette kukin saamaan sen, mitä kukakin ansaitsee. Hyvällä on teitä kohtaava hyvä, pahalla paha, ymmärrättekö? Universumin lakeja ei pysty kiertämään, eikä muuttamaan, kyse ei ole minun laistani. Tahdon muistuttaa, että se mitä kylvätte elämässänne, sitä tulette niittämään tulevassa elämässänne.

En tahdo säikäyttää teitä, mutta synnyttämällä hyvää ympärillenne, tulette myös itse saamaan osaksenne sen mikä on palvelijoilleni varattuna. Miten tahdon teidän minua palvelevan? Tahdon teidän kunnioittavan sanaani ja ymmärtävän, että tie mitä kuljette on minun valaisemani, jos vain tahdotte aukaista silmänne. En tarvitse uhrilahjoja tai muuten täyttä omistautumista suuntani noudattamiseen. Jo pienillä teoilla alatte valaisemaan omaa polkuanne ja tulette saavuttamaan jotain, mikä on muuttava elämänne.

En tarvitse teidän uskontunnustuksia päivittäin, tässä ei ole kyse siitä. Itse asiassa, on aivan sama ketä rakastat, silläkään ei ole mitään merkitystä. Kaikkein tärkein ja merkitsevin asia tässä kaikessa on, että rakastat pyynteettömästi kaikkea ympärilläsi, etkä harhaudu kuvittelemaan, että joku toinen Jumala olisi parempi vaihtoehto kuin minä.

On totta, että myös maan päällä uskotut Jumalat ovat olemassa, en todellakaan ole ainoa, mutta ymmärrättekö, kuinka eroan muista Jumalista? En vaadi ihmisiltä mitään muuta kuin rakkautta lähimmäisiään kohtaan. Ette saa harhautua kuvittelemaan, että teidän Jumalanne olisi paha, en tarkoita sitä.

Ymmärrättekö, miksi kerron teille tämän kaiken? On tullut aika kertoa teille ihmisille totuus, joka on muuttava ajattelutapanne paljon maanläheisemmäksi. Ette enää jatkossa arvosta samoja maallisia asioita, jotka ehkä aiemmin ovat olleet kaikki kaikessa. Ymmärrättekö? Rakastan silti yhtä paljon teistä kaikkia, myös väärin valitsevia, ja tiedättekö miksi? Teidän Jumalanne ei tuomitse ketään historiansa perusteella, vaan vain nykyhetkellä on merkitystä.

Ette saa kuvitella, ettette olisi ansainneet paikkaanne leirissäni, sinnä totta totisesti olette. Syntinne, joita olette tehneet voidaan aina antaa anteeksi, jos aidosti sydämestänne kadutte niitä. Ei ole olemassa sellaista tekoa, jota en anteeksi antaisi. Se ei ole totta, että rankaisisin ihmisiä heidän synneistään. Se ei ole minun tehtäväni. Minun tehtäväni on jakaa rakkautta ja hyvää koko maailmalle rotuun ja väriin katsomatta ja juuri siihen tarvitsen oman rakkauden armeijani. Kuulitte oikein: rakkauden armeijan.

Hyväksykää kaikki ympärillänne juuri sellaisina kuin he ovat. Kaikki eivät ole vielä valmiita heräämään, vaan toisten kohtalo on oleva loppuun asti teidän vastustaminen. Mitä siitä seuraa? Ette tule saamaan elämänne aikana koko maailmaan käännytettyä rakkauden sanomaan, mutta saatte kuitenkin muutoksen alulle ja mitä siitä seuraa? Tulevat sukupolvet jatkavat työtänne, jonka olette laittaneet alulle ja tulevat saamaan osansa kaiken siitä kauniista, jota olette elämänne aikana saaneet aikaan. Ymmärrättekö? Ette tee tätä vain itsenne tai minun takia, vaan myös tulevien sukupolvien takia, jotta maailma olisi parempi ja solidaarisempi paikka elää jatkossa. Ymmärtäkää

muutoksen tärkeys. Kun katsotte ulos, mitä näette? Näettekö saman kuin minä? Tuhoutuneita unelmia, surua, epätoivoa, Jumalan pelkoa, uskottomuutta, haaksirikkoutuneita sieluja. Ymmärrättekö tekojenne seuraukset?

Kuunnelkaa, kun sanon teille: ei ole syytä epävarmuuteen eikä mihinkään, mikä johtaa teidät ja läheisenne tuhoon. Ymmärtäkää, kuinka suuri osa teistä ei pysty koskaan löytämään itseään tässä maailmassa, jos ette ala jo näkemään tuon tummentuneen verhon läpi valoa.

Kuunnelkaa, kun sanon teille: On aika tehdä muutos, joka johtaa asioihin, jotka tulevat muuttamaan maailman paremmaksi paikaksi olla ja elää. Olette etuoikeutettuja saadessanne olla osa tätä kaikkea kaunista, joka on oleva teidän perintöosa tuleville sukupolville. Kuunnelkaa, kun sanon teille: Olette oleva kansa, joka syöstää sorron voiman vallasta ja saa aikaan ihmisissä muutoksen, joka tulee keskittymään ihmisten hyvinvoinnin parantamiseen. Ei ole enää syytä pelätä muutosta, joka on muuttava elämänne lähemmäksi elämää, joka ihmiselle on tarkoitettu.

Tulette huomaamaan matkallanne, kuinka virittäydytte oikeaan taajuuteen, Jumaltaajuuteen. Mitä tällä tarkoitan? Tulette näkemään ihmisissä heidän sisimpään ja tulette huomaamaan, kuinka paljon ihmiset kantavat murheita ja huolia tulevasta ja menneestä, vaikka se on täysin turhaa. On vain tämä hetki. Vain tämä. Älkää enää harhautuko ajatuksiin, jotka vievät teidät menneisiin kärsimyksiin tai tulevaisuuden pelkoon. Ei ole mitään syytä pelätä mitään, mikä ei ole kohdallanne juuri nyt.

Uskokaa, kun sanon teille: Tulette näkemään sen totuuden, joka on muuttava teidät lähemmäksi kaikkea sitä, mitä ihmiselämän pitäisikin olla. Ette tarvitse enää mitään, mikä saa teidät tuntemaan pelkoa elämässänne. Kuunnelkaa itseänne, löydätte vastaukset itsestänne. Teidän täytyy vain pysähtyä miettimään, jotta käsitätte oman maailmanne mahdottomuuden, jotta avaatte silmänne totuudelle ja tunnustatte sen rakkauden, mitä sisimmässänne tunnette tätä maailmaa ja itseänne kohtaan. Kuunnelkaa, kun sanon teille: Ette saa enää epäröidä mitään, joka voisi muuttaa teidän elämänne parempaan suuntaan. Miksi jäädä tilanteeseen, jossa olet ajautunut kuin umpikujaan? Miksi tuhlata kallisarvoista elämää johonkin turhuuteen.

Mitä sitten, kun aikasi maan päällä loppuu, etkä ole muistanut kunnioittaa itseäsi riittävästi, tehdäksesi elämästä rikkaampaa henkisesti ja fyysisesti? Mitä silloin on enää tehtävissä? Tahdotko tietää? Kaikki korttisi on silloin jo pelattu, yhtään ässää ei löydy enää hihasta. Kuinka silloin enää pystyt tekemään muutosta elämääsi? Et mitenkään. Et saa menetettyä aikaa takaisin, vaikka tahtoisit. Silloin on jo myöhäistä.

Tietoisuutesi tulee jäämään, kun ruumiisi kuolee ja poistut kehostasi, joka on toiminut sielusi asuinsijana. Mitä silloin jää jäljelle? Muistot menneestä elämästäsi.

Mitä mahtaisit pohtia elämästä, joka on mennyt samaa rataa alusta loppuun ilman yritystä muuttaa elämä esimerkiksi parempaan suuntaan, mikäli elämäsi on ollut onnetonta? Kun mahdollisuus on käytetty, jää vain jäljelle se, mikä on oleva jokaisen heräämättömän osa: katumus. Te tulette katumaan aikaa, joka ei enää koskaan palaa samankaltaisena, jotta voisittekin päättää toisin.

Ymmärtäkää, että teillä on vain tämä hetki, tässä ja nyt. Ei eilistä, ei huomista. On turha suunnitella elämään kovinkaan pitkälle eteenpäin. En tarkoita tällä sitä, etteikö ihmisen pitäisi asettaa tavoitteita ja unelmoida. Tottakai, mutta muistakaa, että elämänne voi päättyä yllättäen, jolloin kaikki tekemänne suunnitelmat katoavat savuna ilmaan. Tämä tarkoittaa sitä, että tulette saamaan mukaanne vain sen, mikä teillä oli tullessanne maan pinnalle.

Miksi kerätä suunnaton omaisuus ympärille? Et saa sitä mukaasi lähdön hetkellä. Jää vain taistelut omaisuutesi jaosta, kun korppikotkat kiertävät saalista. Sitäkö haluat? En tahtoisi pahoittaa mieltäsi, mutta tarvitsetko elämääsi rahallista runsautta enemmän kuin tarvitset? Tarkoitan tällä sitä, että rikkaus ei sinänsä ole synti, mutta voisitko käyttää rahojasi johonkin hyvään? Maailmasta löytyy suurelta osin paljon ihmisiä, jotka tarvitsisivat apua ihan perus elämiseen, kuten ruokaan, suojaan, koulutukseen, lääkitykseen, rokotuksiin. Ymmärrätkö? Sinä kylvet rahassa, jota et saa mukaasi kuoleman hetkellä ja toiset näkevät nälkää ja kokevat kylmää. Ymmärrätkö mielikuvassa jotain perin omituista? Miksi on noin?

Miksi ihminen on niin välinpitämätön ja ahne olento, että sen on mahdoton jakaa omastaan sellaiselle, jolla sitä ei ole nimeksikään? Herätkää jo näkemään! En ymmärrä teitä, en oikeasti ymmärrä. Kuinka toinen ihminen voi olla toiselle ihmiselle susi, vaikka te kaikki olette ihan samanlaisia henkiä vain sillä erotuksella, että synnytte eri maihin ja saatte erilaiset etniset taustat? Ymmärrättekö? Ei näin voi jatkua. Kuunnelkaa, kun sanon teille: Olette oleva valittu kansa, joka muuttaa tämän maailman paikaksi, joka on täynnä rakkautta lähimmäistä kohtaan ja ennen kaikkea myötätuntoa toisianne kohtaan. Kuunnelkaa itseänne ja tulette huomaamaan, kuinka tulette muuttumaan, kun alatte kuulla sielunne puhetta.

Tahtoisin kertoa teille erään tarinan:

 

Olipa kerran köyhä isäntä. Hän asusteli kaukana muusta asutuksesta metsän laidalla. Hän oli hyvin omavarainen. Hän kasvatti pihallaan erilaisia kasviksia, metsästi ja kalasti ja eleli muutenkin oikein mukavaa elämää. Toki ruoan eteen piti tehdä töitä, mutta se ei tehnyt häntä onnettomaksi, sillä hän sai mailtaan kaiken tarvitsemansa.

Sitten eräänä talvena tapahtui jotain. Mies ei löytänyt enää riistaa syötäväkseen, eikä järvestä noussut kalaa. Miehellä ei ollut muuta vaihtoehtoa, kuin lähteä kauas kaupunkiin hakemaan jotain syötävää, jotta selviäisi talvesta. Kesällä kerätty sato oli jäänyt sinä vuonna liian pieneksi, eikä ruokaa enää ollut jäljellä.

Mies lähti matkaan, mutta matkalla sattui jotain yllättävää. Mies kohtasi erään toisen miehen, joka käveli häntä vastaan? Mies kysyi tältä, olisiko hänen ollut mahdollista saada jotain suupalaa, sillä nälkä kouri jo vatsaa ja matkaa oli melkoisesti kaupunkiin.

Toinen mies tokaisi; ”Et tarvitse ruokaa, syön evääni itse.” Miehellä ei ollut muuta vaihtoehtoa, kuin jatkaa matkaa vatsa kurnien.

Tuli vastaan toinen mies ja taas hän pyysi saada ruokaa, sillä nälkä kouri vatsaa. Mies tokaisi; ”Sinulleko jakaisin evääni, ei onnistu. Eväät ovat omani ja syön ne itse.” Niin mies joutui jatkamaan matkaa ilman apetta.

Tuli vastaan vielä kolmas mies ja tämän pyytäessä suupalaa mies tokaisi;” Et tarvitse ruokaa, nämä ovat minun evääni ja syön nämä itse” Eipä auttanut miehen muu kuin jatkaa matkaa nälkäisenä.

Vihdoin koitti päivä, kun mies saapui kaupunkiin. Hän oli lopen uupunut ja vaivoin selviytyi majataloon. Siellä hän lepäsi ja söi hyvin pitkästä aikaa ja keräsi takaisin menetetyt energiat, jotka matka oli vaatinut.

Seuraavana päivänä mies matkasi ostoksille ja hankki kaiken tarvitsemansa liikkeistä. Mies lepäsi majatalossa vielä yhden yön ja lähti seuraavana aamuna takaisin matkaan kotia kohti.

Mitä sitten tapahtui? Miestä vastaan tuli sama mies, joka ei ollut jakanut eväitä tämän kanssa. Hän näytti riutuneelta ja kovin nälkäiseltä ja pyysi saada apetta. Mies katsoi toista hetken ja kysyi, miksi tämä ei ollut auttanut häntä, kun tämä oli ollut nälkäinen? Miestä nolotti. Hän pyysi anteeksi käytöstään ja niin mies antoi osan eväistään hänelle ja toivotti hyvää matkaa. Mitä tästä seurasi? Mies oli hyvin kiitollinen ruoan antajalle ja ymmärsi itse toimineen väärin.

Toisen miehen matka jatkui ja vastaan tuli toinen mies, joka ei aiemmin ollut ollut valmis jakamaan eväitään tämän kanssa. Mies oli hyvin nälkäinen ja pyysi saada evästä. Toinen mies tiedusteli, mistä syystä mies ei ollut auttanut häntä hänen ollessa samassa tilanteessa? Mies pohti asiaa ja vastasi; ”En tahtonut antaa omastani, jotta selviäisin itse. Pyytäisin anteeksi ahneuttani, ja olisin kiitollinen, jos auttaisit minua.” Mies aprikoi hetken ja antoi sitten osan eväistään miehelle. Mies oli hyvin kiitollinen ja jatkoi matkaansa hymyssä suin.

Toinen mies jatkoi matkaansa kotia kohti ja tulipa vastaan vielä tämä kolmas mies, joka oli jättänyt hänet nälkää näkemään, nyt tosin tilanne oli toisin. Mies vaivoin jaksoi liikkua, sillä hänellä oli niin kova nälkä. Mies pyysi saada osan eväistä, johon toinen tokaisi; ”Mistä syystä et auttanut minua, kun olin itse samassa tilanteessa?” ”En tahtonut jakaa omastani, jotta selviäisin itse. Auta minua poloista.” Mies empi hetken ja jakoi eväistään osan miehelle. Mies kiitti ja lähti jatkamaan matkaa.

Kuinka ollakaan toisen miehen jatkaessa matkaa kotiaan kohti häntä vastaan tuli vielä eräs kulkija. Hän oli vanhempi nainen, joka kulki melko vaivalloisesti. Mies kysyi, voisiko jotenkin auttaa naista, jolloin nainen pyysi saada palan purtavaa. Mies empi hetken. Hän katsahti ruoka tilannettaan ja tajusi, että suurin osa kaupungista tulleista ruoista oli huvennut matkalla jo parempiin suihin. Kuitenkin mies päätti auttaa naista ja antoi tälle osan ruoistaan. Nainen kiitti auliisti ja tiedusteli miehen matkan syytä.

Mies kertoi kovasta talvesta, joka oli pakottanut hänet lähtemään käymään kaupungissa ruoan hakumatkalla. Hän kertoi myös miehistä, jotka olivat häntä vastaan tulleet meno- ja tulomatkalla, josta syytä suurin osa ruoista oli jo nyt syöty. Mies pohdiskeli, riittäisikö ruoka sittenkään talven yli, vai olisiko parempi kääntyä takaisin kaupunkia kohti.

Nainen sanoi;” Etkö ymmärrä, mitä juuri teit? Olet auttanut neljää eri ihmistä matkallasi ja tulet sen huomaamaan kotiin mennessäsi. Tulet huomaamaan, että ruokaa on jatkossa yllin kyllin ja selviät aivan varmasti talvesta. Ymmärrätkö, hyvä synnyttää hyvää, paha pahaa.” Nainen kääntyi ja poistui paikalta.

Mies oli hieman kummissaan, mutta päätti kuitenkin jatkaa matkaa takaisin kotiinsa.

Kotiin päästyään miestä odotti yllätys. Pihaan oli tuotu jotain ihmeellistä. Se herätti miehen kummastuksen. Katsokaas pihassa oli paljon erilaisia herkkuja, jotka kolme miestä olivat ratsain tuoneet miehen pihaan ja mistä syystä? Nämä kolme miestä tunsivat toisensa ja olivat tavanneet ja jutelleet tapahtumista matkan varrella ja päättäneet yhteistoimin lähteä viemään yllätystä miehelle.

Mistä syystä miehet toimivat tuolla tavoin? He olivat ymmärtäneet, kuinka kylmästi he olivat itse suhtautuneet miehen pyyntöön ja kuitenkin mies itse oli ollut valmis auttamaan heitä siitä huolimatta.

En tahtoisi loukata teitä, mutta toivoisin, että ymmärrätte, että tulette saamaan takaisin sen mitä ympärillenne jaatte. Ette tarvitse enää epävarmuutta elämäänne. Tulette saamaan osaksenne sen kaiken hyvän, minkä olette valmiit eteenpäin jakamaan. Toivoisin, että ymmärrätte tekojenne merkityksen.

Ette voi ajatella, että maailman murheet eivät kosketa teitä. Kyllä ne koskettaa viimeistään siinä vaiheessa, kun alatte heräämään ja näkemään ympärillänne olevat asiat toisella tapaa. Tavalla, joka on muuttava suhtautumistanne elämästä ja kuolemasta ajatukseen, että vaikka poistutte maan pinnalta, elämänne jatkuu silti ja tajuatte, että kaikki hyvä, jonka tässä elämässä teette, tulee valjastetuksi seuraavaan elämäänne. Ymmärrättekö? Ette saa kuvitella, että sillä ei olisi merkitystä, mitä tässä elämässä teette, sillä sillä on.

Olettakaamme, että elätte koko elämänne välittämättä siitä mitä ympärillänne tapahtuu ja huolehditte vain omista saavutuksistanne. Mitä tapahtuu, kun kuoleman hetki koittaa? Ette tahdo kuulla tätä, mutta totuus on syytä tuoda julki: Tulette huomaamaan virheenne liian myöhään. Ette voi enää muuttaa asioita menneessä elämässänne. Tulette seuraavaan elämään saamaan siinä määrin hyvää, mitä olette sitä menneessä elämässänne eteen päin jakaneet.

Ymmärrättekö tekojenne seuraukset? Hyvä tuo elämäänne hyvää, paha pahaa. Ette saa kuvitella, että ette itse pystyisi tekemään mitään esimerkiksi nälänhädälle, sillä varmasti pystytte. Kaikki on vain kiinni siitä, mihin voimavaransa tahtoo keskittää ja onko valmis tekemään pieniä tai suuria uhrauksia saavuttaakseen jotain suurenmoista. En tahtoisi loukata teitä, mutta teidän on aika nousta vastustamaan maapallon epäarvoisuutta vastaan. On tullut aika tehdä muutos, joka tulee synnyttämään maailmanlaajuisen rauhan liikkeen, joka on tekevä maapallosta paremman paikan ihan jokaiselle ihonväriin, uskontoon, etniseen taustaan tai mihin muuhunkaan seikkaan puuttumatta. Ymmärrättekö? On tullut aika, jolloin jopa minä, Jumala, tahdon rauhaa maailmalle niin paljon, että edes ihmisen uskonnolla ei ole merkitystä. Jokainen ihminen on tärkeä.

Sotien pitää loppua. On tullut aika tehdä muutos, joka tulee kantamaan hedelmää, joka on oleva teidän perintöosa tässä maailmankaikkeudessa. Ymmärtäkää olevanne uusi sukupolvi, joka vapaalla ajattelutavallaan tulee vielä kaatamaan entiset kahleet, jotka ovat juurtuneet ihmisiin hyvin syvälle. On aika päästää irti liian sulkeutuneesta näkemyksestä ja avata uusi ovi, jonka takaa löytyy tasapuolisuus, yhteistyö, ymmärrys, hyväksyntä, vapaus ja rauha. Olkaa valmiina aloittamaan rauhantyö, sillä se työ tulee muuttamaan maailman paremmaksi paikaksi ihan jokaiselle.

Tahtoisin kertoa teille erään tarinan:

Olipa kerran eräässä kaukaisessa maassa nuori talonpoika. Poika olin hyvin ahkera ja auttoi päivittäin perhettään tekemällä tarpeellisia töitä, jotta perhe tulisi toimeen. He olivat melko köyhiä, mutta kovan työn ansiosta he pystyivät elämään suhteellisen mukavaa elämää.

Kävipä sitten niin, että eräänä päivänä talon isäntä sairastui ja pojan täytyi lähteä kaupungista hakemaan lääkettä vaivoihin.

Matkalla sattui jotain yllättävää. Poika kohtasi kauniin piian ja jäi tien viereen juttelemaan tytölle. Juttu luisti liiankin hyvin ja pian poika tajusi, että hän ei ehtisi enää kaupunkiin ostamaan lääkettä isälleen, niinpä hänellä ei ollut muuta vaihtoehtoa kuin palata kotiin ilman lääkettä.

Poika valehteli kotona, että lääkettä tulisi vasta huomenna ja lupasi lähteä uudestaan matkaan seuraavana päivänä. Isän oireet pahenivat yön aikana, mikä huolestutti perheen äitiä melkoisesti. Poika ei ollut kovinkaan huolissaan ja mietti lähinnä vain tätä nuorta neitokaista, jonka oli samana päivänä tavannut.

Seuraava päivä koitti ja poika lähti matkaan, mutta mitä tapahtui? Poika kohtasi piian samassa kohtaa kuin edellisenä päivänä, eikä tohtinut jättää tyttöä huomiotta. Pian poika kuitenkin tajusi, että hän ei taaskaan ehtisi kaupunkiin lääkettä hakemaan, sillä aika kului piian kanssa kuin siivillä.

Mitä sitten tapahtui? Poika joutui palaamaan kotiin ilman tärkeää lääkettä. Isän vointi huononi huononemistaan. Poika kertoi, että lääketoimitus oli myöhässä ja lupasi seuraavana päivänä käydä kaupungista hakemassa lääkkeen.

Perheen äiti oli jo hyvin huolissaan pojan isästä, eikä malttanut odottaa aamuun, vaan päätti lähteä keskellä yötä hakemaan lääkettä kaupungista, jotta varmasti ehtisi ajoissa, ennen kuin isä menehtyisi, tämä oli jo niin huonossa kunnossa.

Aamu koitti ja poika huomasi äitinsä lähteneen. Poika arvasi, mihin äiti oli lähtenyt, eikä aikaakaan, kun äiti palasi. Tuskan hiki nousi pojan kasvoille, hän oli varma, että jäisi kiinni valheestaan.

Poika meni isänsä huoneeseen, jonne äiti oli rientänyt heti kotiin päästyään. Poika kauhistui. Hänen isänsä oli kuoleman kielissä, kalpeana ja hikoilevana. Vasta silloin poika tajusi, että hänen isänsä olisi saattanut kuolla, mikäli lääkettä ei olisi tänäänkään hänelle tuotu.

Poika purskahti itkuun, hän kertoi kaiken äidilleen ja tämä kuunteli rauhallisesti. Äiti tiesi jo, että poika ei ollut kaupungissa edes käynyt ja sai nyt kuulla loputkin katuvan pojan suusta. Äiti lausui pojalle seuraavat sanat:” Et ole en

